ตลาดหุ้นเอเชียผันผวนเช้านี้ ขณะจับตาข้อมูลเศรษฐกิจจีน
ตลาดหุ้นเอเชียเคลื่อนไหวอย่างผันผวนเช้านี้ ขณะที่นักลงทุนจับตาดูข้อมูลเศรษฐกิจจีนหลายรายการ
19 ม.ค. 2559

ผู้สื่อข่าวรายงานว่า ตลาดหุ้นเอเชียเคลื่อนไหวอย่างผันผวนเช้านี้ ขณะที่นักลงทุนจับตาดูข้อมูลเศรษฐกิจจีนหลายรายการ
โดยดัชนี MSCI Asia Pacific ขยับขึ้นไม่ถึง 0.1% แตะ 118.96 จุด เมื่อเวลาประมาณ 9.20 น.ตามเวลาโตเกียว
ขณะที่ดัชนี NIKKEI 225 ตลาดหุ้นญี่ปุ่นเปิดวันนี้ที่ 16,902.29 จุด ลดลง 53.28 จุด, ดัชนี SSE Composite ตลาดหุ้นจีนเปิดวันนี้ที่ 2,914.41 จุด เพิ่มขึ้น 0.57 จุด, ดัชนี HSI ตลาดหุ้นฮ่องกงเปิดวันนี้ที่ 19,283.57 จุด เพิ่มขึ้น 46.12 จุด, ดัชนี TAIEX ตลาดหุ้นไต้หวันเปิดวันนี้ที่ 7,816.45 จุด เพิ่มขึ้น 5.27 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,879.80 จุด เพิ่มขึ้น 1.35 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,585.99 จุด ลดลง 7.01 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,622.37 จุด ลดลง 0.27 จุด
ทั้งนี้ ข้อมูลเศรษฐกิจสำคัญที่จีนจะเปิดเผยในเช้าวันนี้ประกอบด้วย ผลิตภัณฑ์มวลรวมภายในประเทศ (GDP) ไตรมาส 4/2558, การลงทุนในสินทรัพย์ถาวรเดือนธ.ค., ยอดค้าปลีกเดือนธ.ค. และผลผลิตภาคอุตสาหกรรมเดือนธ.ค.